Diari Oficial de la Generalitat Valenciana


Sumari del DOGV 4429, del 30-01-2003 (2003/679)

Bases que regixen la convocatòria per a l'adaptació del règim jurídic del personal laboral fix de l'Ajuntament de Mislata a la naturalesa dels llocs que ocupen, aprovades per Resolució de l'Alcaldia de data 8 de gener de 2003, d'acord amb l'oferta d'Ocupació Publica de l'any 2002, publicada en el Boletín Oficial del Estado de data 8 de novembre de 2002.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4429

Data del DOGV
:   30-01-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/679


Data del document
:   10-01-2003

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * personal contractat
    * funcionari
    * concurs administratiu
    * administració local
    * qualificació del personal

Bases que regixen la convocatòria per a l'adaptació del règim jurídic del personal laboral fix de l'Ajuntament de Mislata a la naturalesa dels llocs que ocupen, aprovades per Resolució de l'Alcaldia de data 8 de gener de 2003, d'acord amb l'oferta d'Ocupació Publica de l'any 2002, publicada en el Boletín Oficial del Estado de data 8 de novembre de 2002. [2003/679]
  
Base primera. Objecte de la convocatòria
  
La present convocatòria té per objecte l'adaptació del règim jurídic del personal laboral fix o indefinit de plantilla de l'Ajuntament de Mislata a la naturalesa funcionarial dels llocs de treball que ocupa, per mitjà dels cursos i proves selectives que en la mateixa es regulen, del règim jurídic del personal.
  
Base segona. Règim jurídic aplicable
  
1. El procés de funcionarització s'efectua d'acord amb la Llei 1/1996, de 26 d'abril, de la Generalitat Valenciana, d'Adaptació del Règim Jurídic del Personal de la Generalitat Valenciana a la naturalesa dels llocs que ocupen, així com a l'Orde de 18 de desembre de 1996, de la Conselleria de Presidència, de desplegament de l'anterior.
  
2. És d'aplicació també la disposició transitòria primera del Text Refós de la Llei de la Funció Pública Valenciana, aprovada per Decret Legislatiu de 24 d'octubre de 1995, del Govern Valencià.
  
3. En allò no previst expressament, a més de la legislació administrativa general, s'aplicarà el Reial Decret 896/1991, de 7 de juny, sobre selecció de funcionaris d'administració local, així com el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.
  
Base tercera. Condicions dels aspirants
  
1. Per a ser admés als cursos i proves selectives objecte d'esta convocatòria els aspirants hauran de reunir els requisits següents:
  
A) Ser personal laboral fix o indefinit de plantilla al servici de l'Ajuntament de Mislata.
  
B) Ocupar un lloc classificat com reservat a personal funcionari d'acord amb la plantilla de personal aprovada pel ple de l'Ajuntament de Mislata en sessió de 30 de juliol de 2002, publicada en el Butlletí Oficial de la Província de València núm. 227 de data 24 de setembre de 2002.
  
C) Posseir la titulació requerida i les altres condicions de capacitat per a l'accés a la funció pública local.
  
2. Podrà participar en la convocatòria el personal laboral fix o indefinit de plantilla que es trobe en alguns dels supòsits de suspensió amb reserva de lloc, de conformitat amb el que establix els articles 45.1 i 48 de la Llei 8/1980, de 10 de març, de l'Estatut dels Treballadors.
  
3. La participació en el procés de funcionarització serà voluntària. La classificació d'un lloc de treball com a funcionarial no implicarà el cessament del laboral que l'exercisca, que hi podrà romandre sense menyscabament de les seues expectatives de promoció professional. En igual situació quedaran els qui no superen el procés de funcionarització.
  
Base quarta. Nivells d'adscripció del personal
  
En atenció al procediment d'ingrés del personal afectat en l'Ajuntament de Mislata s'establixen, conformement a la Llei 1/1996, de 26 d'abril, de la Generalitat Valenciana, els següents nivells per als cursos selectius, als quals seran adscrits els diversos aspirants que hi desitgen prendre part.
  
Nivell I conforme amb l'article 1° de la Llei 1/1996, de 26 d'abril
  
Personal laboral fix o indefinit de plantilla, dels grups de titulació A, B, C, D i E, que ocupe llocs classificats com a reservats a l'escala d'administració especial en el Catàleg de Llocs de Treball i l'accés a l'Ajuntament de Mislata s'haguera produït amb posterioritat a l'entrada en vigor del Decret 69/1986, de 2 de juny, del Govern Valencià, a través de convocatòria de proves selectives de lliure accés, efectuades conforme al contingut del títol VI en relació amb el capítol III del títol II.
  
Nivell II conforme amb l'article 2° de la Llei 1/1996, de 26 d'abril
  
Personal laboral fix o indefinit de plantilla, dels grups de titulació A, B, C, D i E, que ocupe llocs classificats com a reservats a l'escala d'administració especial en el Catàleg de Llocs de Treball i l'accés a l'Ajuntament de Mislata s'haguera produït amb posterioritat a l'entrada en vigor del Decret 69/1986 de 2 de juny, del Govern Valencià, les convocatòries d'accés del qual van ser per concurs, per concurs-oposició subsidiari de concurs de provisió, o bé aquelles el desenvolupament de les quals no es va ajustar al que disposa el títol IV en relació amb el capítol III del títol II.
  
Nivell III conforme amb l'article 3 de la Llei 1/1996, de 26 d'abril
  
Personal laboral fix o indefinit de plantilla, dels grups de titulació A, B, C, D i E, que ha adquirit tal condició, qualsevol que fóra la data en què esta es va produir sense haver superat prova convocada amb esta finalitat.
  
Nivell IV conforme amb l'article 4 de la Llei 1/1996, de 26 d'abril
  
Personal laboral fix o indefinit de plantilla, dels grups de titulació A, B, C, D i E, que ocupe llocs classificats com a reservats a l'escala d'administració general.
  
Base cinquena. Presentació de sol·licituds, admissió d'aspirants i inici dels cursos selectius
  
1. Els qui desitgen prendre part en el procés d'adaptació regulat en la present convocatòria, hauran de manifestar expressament el seu desig per mitjà d'instància, en la qual l'aspirant haurà d'indicar el nivell, dels establits en la base quarta en què considera que ha de ser adscrit.
  
2. Totes les instàncies es dirigiran a l'alcalde-president de la corporació, i es presentaran en el seu Registre General, o bé en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, durant el termini de vint dies hàbils, comptadors des de la publicació d'esta convocatòria en el Butlletí Oficial de la Província de València.
  
3. Acabat el termini de presentació d'instàncies, serà publicada en el Butlletí Oficial de la Província de València la relació d'aspirants admesos i exclosos, especificant en este últim cas el motiu, i adscrivint els aspirants en el nivell corresponent, d'acord amb el que disposa la base quarta.
  
4. Feta pública la relació d'aspirants admesos i exclosos, estos disposaran d'un termini de deu dies hàbils, comptadors a partir de l'endemà de la publicació de la relació, per a formular les al·legacions que estimen oportunes, així com per a esmenar les faltes en què hagueren incorregut en la seua instància, conforme al que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5. Transcorregut el termini anterior, esmenats els defectes i resoltes les reclamacions, l'alcaldia-presidència, per mitjà de decret, acordarà la llista definitiva d'admesos, la qual serà publicada en el Butlletí Oficial de la Província de València.
  
6. La presidència del tribunal qualificador, per mitjà de resolució, determinarà el calendari de realització dels cursos selectius, el seu règim horari i el lloc d'impartició. Així mateix determinarà el professorat idoni i qualificat per a impartir tals cursos.
  
Base sisena. Desenvolupament dels cursos i proves selectives
  
1. Duració dels cursos selectius
  
Conforme amb ell que establix la Llei 1/1996, de 26 d'abril, les hores de duració dels cursos en cada un dels nivells establits en la base quarta seran les que s'indica a continuació, conforme al grup de titulació respectiu.
  
2. Assistència als cursos
  
Per a aconseguir l'adaptació a la condició de funcionari de carrera de l'Ajuntament de Mislata a través del procediment establit en la present convocatòria, a més de superar les proves avaluadores, serà requisit indispensable justificar l'assistència a un 85% com a mínim, de la duració total del curs selectiu a què s'estiga adscrit, sense perjuí del que establix la disposició addicional primera de la Llei 1/1996, de 26 d'abril, per al supòsit de malaltia degudament acreditada.
  
3. Avaluació continuada
  
De conformitat amb el que establix l'article 7 de la Llei 1/1996 de 26 d'abril, el Tribunal Qualificador de la convocatòria realitzarà una avaluació continuada del personal adscrit als cursos selectius. Igualment, esta avaluació continuada es realitzarà al llarg del curs pel professorat, de manera que, una vegada finalitzats, elevarà al Tribunal l'oportuna proposta amb les qualificacions obtingudes.
  
4. Qualificació de les proves
  
a) A l'avaluació continuada se li imputarà el 100% del total de les proves (continuada),
  
b) Per a la superació final del procés selectiu i, per tant, per a adquirir la condició de funcionari de carrera, una vegada atorgat el preceptiu nomenament, serà necessari haver obtingut la qualificació d'apte.
  
Base setena. Publicitat de les llistes d'aprovats
  
1. Finalitzats els cursos selectius, el tribunal qualificador farà públiques en el tauler d'edictes de l'Ajuntament de Mislata les relacions del personal que ha participat, amb indicació de la qualificació d'apte o no apte, i que constituiran les llistes d'aspirants que han superat les proves objecte de la present convocatòria, notificant-ho així mateix a cada un dels participants.
  
2. El tribunal qualificador elevarà a l'alcalde-president les llistes dels aspirants que han superat les proves selectives dels cursos d'adaptació, per a la seua publicació en el Butlletí Oficial de la Província de València, així com per al pertinent nomenament com a funcionaris, el qual es publicarà en el Boletín Oficial del Estado.
  
Base huitena. Tribunal qualificador
  
1. El tribunal qualificador de les proves d'adaptació que haurà de realitzar l'avaluació final i continuada dels aspirants participants en els cursos selectius tindrà la composició següent:
  
\* President: l'alcalde-president de la corporació o regidor en qui delegue.
  
\* Secretari: el de la corporació o funcionari en qui delegue.
  
\* Vocals:
  
- Vocal 1: un representant de l'administració del Consell, designat per la conselleria competent en matèria de funció pública local o administració territorial.
  
- Vocal 2: un funcionari de carrera, designat per l'alcaldia.
  
- Vocal 3: un representant de cada un dels sindicats representats en el Comité d'Empresa i la Junta de Personal.
  
2. El règim jurídic del funcionament del tribunal serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats, devent els seus membres abstindre's i podent ser objecte de recusació pels interessats, quan concórreguen en aquells alguna de les circumstàncies previstes en els articles 28 i 29 de la referida llei.
  
3. L'alcaldia-presidència farà pública per mitjà de decret la composició concreta del dit tribunal, la qual es farà pública per mitjà de la seua publicació en el Butlletí Oficial de la Província de València.
  
4. De conformitat amb el que establix l'article 7° de la Llei 1/1996, de 26 d'abril, els cursos objecte de la present convocatòria seran impartits per professorat amb la suficient qualificació tècnica per a impartir el temari contingut en l'annex.
  
Base novena. Recursos
  
1. Contra la present convocatòria, les seues bases i tots els actes administratius que siguen dictats en el seu desplegament i que posen fi a la via administrativa cabrà el recurs potestatiu de reposició en el termini d'un mes des de la publicació de la present convocatòria en el Butlletí Oficial de la Província de València, sense perjuí de la seua impugnació directa davant de la jurisdicció contenciosa administrativa en el termini de dos mesos, comptadors a partir de l'endemà de la seua publicació, de conformitat amb la Llei 30/1992, de 26 de novembre, en la redacció donada per la Llei 4/1999, de 13 de gener.
  
2. Contra els actes del tribunal qualificador, de conformitat amb el que disposa l'article 114 de la Llei 30/1992, de 26 de novembre, en la redacció donada per la Llei 4/1999, de 13 de gener, es podrà interposar el recurs d'alçada. Este recurs s'interposarà davant el tribunal esmentat o davant l'alcaldia-presidència, en el termini d'un mes si l'acte fóra exprés i de tres mesos si no ho fóra.
  
3. En el que no preveuen expressament estes bases s'estarà al que disposa la base segona respecte de la legislació supletòria aplicable.
  
ANNEX
  
Temari dels cursos selectius
  
Supòsit: Article 1° Llei 1/1996 (laborals en llocs d'administració especial per proves selectives).
  
Matèria: Funcionament i organització de l'administració pública.
  
Grup B: 30 hores
  
1) Concepte d'organització administrativa (1 hora)
  
2) Pressuposts constitucionals de l'organització administrativa (1 hora)
  
3) Principis de l'organització administrativa (3 hores)
  
4) Relacions entre ens administratius (2 hores)
  
5) L'organització administrativa de l'estat (3 hores)
  
6) L'organització administrativa de les comunitats autònomes (4 hores)
  
7) L'administració local (1 hora)
  
8) L'administració institucional (1 hora)
  
9) Les comunitats europees (3 hores)
  
10) L'activitat de les administracions públiques (6 hores)
  
11) Informàtica (5 hores)
  
Grup E : 5 hores
  
1) Concepte d'organització administrativa (1 hora)
  
2) Organització administrativa estatal, autonòmica i local (1 hora)
  
3) L'activitat de les administracions públiques (3 hores)
  
Supòsit: Article 2° Llei 1/1996 (laborals en llocs d'administració especial per concurs o concurs-oposició)
  
Matèria: Coneixement de les institucions públiques i l'organització de l'administració pública.
  
Grup A: 150 hores
  
1) Concepte d'organització administrativa (6 hores)
  
2) Pressuposts constitucionals de l'organització administrativa (8 hores)
  
3) Principis de l'organització administrativa (16 hores)
  
4) Relacions entre ens administratius (16 hores)
  
5) L'organització administrativa de l'estat (14 hores)
  
6) L'organització administrativa de les comunitats autònomes (16 hores)
  
7) L'administració local (12 hores)
  
8) Les comunitats europees (16 hores)
  
9) Institucions públiques de la Comunitat Valenciana (16 hores)
  
10) Informàtica (30 hores)
  
Grup B: 90 hores
  
1) Concepte d'organització administrativa (3 hores)
  
2) Pressuposts constitucionals de l'organització administrativa (7 hores)
  
3) Principis de l'organització administrativa (8 hores)
  
4) Relacions entre ens administratius (8 hores)
  
5) L'organització administrativa de l'estat (10 hores)
  
6) L'organització administrativa de les comunitats autònomes (10 hores)
  
7) L'administració local (8 hores)
  
8) Les comunitats europees (8 hores)
  
9) Institucions públiques de la Comunitat Valenciana (8 hores)
  
10) Informàtica (20 hores)
  
Grup C: 37,5 hores
  
1) Concepte d'organització administrativa i pressuposts constitucionals (5 hores).
  
2) Principis de l'organització administrativa (5 hores)
  
3) L'organització administrativa espanyola: estatal, autonòmica i local (títol VIII de la Constitució) (5 hores)
  
4) Institucions públiques de la Comunitat Valenciana (12,5 hores).
  
5) Informàtica (10 hores).
  
Grup D: 15 hores
  
1) Concepte d'organització administrativa i pressuposts constitucionals (3 hores).
  
2) L'organització administrativa espanyola: estatal, autonòmica i local (títol VIII de la Constitució) (4 hores)
  
3) Institucions públiques de la Comunitat Valenciana (8 hores)
  
Grup E: 8 hores
  
1) Concepte d'organització administrativa i pressuposts constitucionals (1 hora).
  
2) L'organització administrativa espanyola: estatal, autonòmica i local (títol VIII de la Constitució) (3 hores)
  
3) Institucions públiques de la Comunitat Valenciana (4 hores)
  
Supòsit: Article 3° Llei 1/1996 (laborals en llocs d'administració especial sense proves).
  
Matèria:
  
1r. Coneixement de les institucions públiques i l'organització de l'administració pública.
  
2n. Coneixement dels instruments normatius que regulen l'actuació de l'administració en l'àrea del lloc de treball ocupat.
  
Grup A: 200 hores
  
1r. 150 hores
  
1) Concepte d'organització administrativa (6 hores)
  
2) Pressuposts constitucionals de l'organització administrativa (8 hores)
  
3) Principis de l'organització administrativa (16 hores)
  
4) Relacions entre ens administratius (16 hores)
  
5) L'organització administrativa de l'estat (14 hores)
  
6) L'organització administrativa de les comunitats autònomes (16 hores)
  
7) L'administració local (12 hores)
  
8) Les comunitats europees (16 hores)
  
9) Institucions públiques de la Comunitat Valenciana (16 hores)
  
10) Informàtica (30 hores)
  
2n. 50 hores.
  
Matèria específica: normativa sectorial específica aplicable als diversos llocs de treball.
  
1) Normativa autonòmica sobre servicis socials i educació a la Comunitat Valenciana.
  
Grup B: 120 hores
  
1r. 90 hores
  
1) Concepte d'organització administrativa (3 hores)
  
2) Pressuposts constitucionals de l'organització administrativa (7 hores)
  
3) Principis de l'organització administrativa (8 hores)
  
4) Relacions entre ens administratius (8 hores)
  
5) L'organització administrativa de l'estat (10 hores)
  
6) L'organització administrativa de les comunitats autònomes (10 hores)
  
7) L'administració local (8 hores)
  
8) Les comunitats europees (8 hores)
  
9) Institucions públiques de la Comunitat Valenciana (8 hores)
  
10) Informàtica (20 hores)
  
2n. 30 hores
  
Matèria específica: normativa sectorial específica aplicable als diversos llocs de treball.
  
1) Normativa autonòmica sobre servicis socials i educació a la Comunitat Valenciana.
  
Grup C: 50 hores
  
1r. 37,5 hores
  
1) Concepte d'organització administrativa i pressuposts constitucionals (5 hores)
  
2) Principis de l'organització administrativa (5 hores)
  
3) L'organització administrativa espanyola: estatal, autonòmica i local (títol VIII de la Constitució) (5 hores)
  
4) Institucions públiques de la Comunitat Valenciana (12,5 hores)
  
5) Informàtica (10 hores)
  
2n. 12,5 hores
  
Matèria específica: normativa sectorial específica aplicable als diversos llocs de treball. (matèria tributària i urbanística)
  
Grup D: 20 hores
  
1) Concepte d'organització administrativa i pressuposts constitucionals (3 hores)
  
2) L'organització administrativa espanyola: estatal, autonòmica i local (títol VIII de la Constitució) (5 hores)
  
3) Institucions públiques de la Comunitat Valenciana (12 hores)
  
Grup E: 13 hores
  
1) Concepte d'organització administrativa i pressuposts constitucionals (2 hores)
  
2) L'organització administrativa espanyola: estatal, autonòmica i local (títol VIII de la Constitució) (4 hores)
  
3) Institucions públiques de la Comunitat Valenciana (7 hores)
  
Suposat article 4° Llei 1/1996 (laborals en llocs d'administració general)
  
Matèria:
  
1r. Coneixement de les institucions públiques i de l'organització de l'administració pública.
  
2n. Temari de les últimes proves convocades.
  
Grup E: 13 hores
  
1r. 8 hores
  
1) Concepte d'organització administrativa i pressuposts constitucionals (2 hores).
  
2) L'organització administrativa espanyola: estatal, autonòmica i local (títol VIII de la Constitució) (2 hores).
  
3) Institucions públiques de la Comunitat Valenciana. (4 hores)
  
2n. 5 hores
  
1) La Llei 30/1992, de 26 de novembre, i la reforma operada per la Llei 4/1999, de 13 de gener (2 hores).
  
2) Les fases del procediment administratiu (3 hores).